לק"י

**לקט משניות לכיתה ו:**

**סיכום לקראת המבחן**

**בעריכת: שי חסן**

**מסכת בבא קמא**

מושגי יסוד:

רישא = הדין הראשון המובא במשנה.

מציעא = הדין השני המובא במשנה.

סיפא = הדין האחרון המובא במשנה.

תנא = חכם מחכמי המשנה. תואר זה משמש ככינוי ל"אומר" שלא נזכר בשמו במשנה.

**פרק ג**

**משנה א**

כותרת: נזק בעקבות היתקלות בכד שהושאר ברשות הרבים

מושגים:

1. **חייב:** צריך לשלם עבור הנזק שנגרם לחברו.
2. **פטור:** אינו צריך לשלם עבור הנזק שנגרם לחברו.
3. **רשות הרבים:** הגדרה של מקום ציבורי (כמו רחוב, למשל).
4. **הפקר:** דבר שלא שייך לאיש, אלא כל אחד יכול להשתמש בו.
5. **זכייה:** לקיחת דבר מההפקר.

הסבר המשנה ברצף:

**המניח את הכד.** אדם שהלך ברשות הרבים עם כד בידיו, עצר כדי לנוח מעט והניח את הכד: **ברשות הרבים.** מקום ציבורי, שכל בני האדם יכולים להיות בו בכל עת: **ובא אחר ונתקל בה ושברה.** ואדם נוסף הלך ברשות הרבים, נתקל בכד ושבר אותה: **פטור.** הנתקל בכד אינו צריך לשלם לבעל הכד על הנזק שגרם לכד. הסיבה – בני האדם לא מסתכלים בדקדקנות בדרך שהם הולכים אלא עסוקים במחשבותיהם, וזו אשמת בעל הכד שלא שם לב היכן הניח אותה:

**ואם הוזק בה.** אם נגרם נזק לאדם שנתקל בה. **בעל החבית.** בעל הכד. חבית וכד הם אותו מושג: **חייב בנזקו.** צריך לשלם לאדם שנתקל בכד פיצוי על הנזק שנגרם לו:

**נשברה כדו ברשות הרבים.** לדוגמה – אדם הלך עם כדו ברשות הרבים, נתקל בדבר-מה והכד עפה מידיו ונשברה: **והוחלק אחד במים.** אם הכד הייתה מלאה במים, ובגלל שהיא נשברה נשפכו כל המים ואדם אחר עבר והחליק בגללם: **או שלקה בחרסיה.** אפילו אם לא היו מים בכד, אלא שהאדם השני נפצע כתוצאה מהיתקלות בשברי הכד: **חייב.** בעל הכד חייב לשלם פיצוי לנפגע:

רבי יהודה אומר,

**במתכוון.** אם בעל הכד התכוון לזכות בשבריה (=לא התכוון להפקיר אותם): **חייב.** במקרה כזה הוא חייב לשלם פיצוי לנפגע: **באינו מתכוון.** אם לאחר שנשברה הכד הפקיר הבעלים שלה את שבריה (=הפך אותם להפקר, כך שכל מי שרוצה יכול לקחת אותם): **פטור.** בעל הכד אינו צריך לשלם שום פיצוי לנפגע, משום שהשברים כבר לו שייכים לו:

כותרת: נזק בעקבות היתקלות בכד שהושאר ברשות הרבים.

**רישא:** "המניח" עד "חייב בנזקו".

כותרת: "המניח את הכד ברשות הרבים".

1)

|  |  |
| --- | --- |
| אומר | תנא |
| מקרה | המניח את הכד ברשות הרבים ובא אחר ונתקל בה ושברה |
| דין | פטור |
| טעם | - |

2)

|  |  |
| --- | --- |
| אומר | תנא |
| מקרה | המניח את הכד ברשות הרבים והוזק בה [אחר] |
| דין | בעל החבית חייב בנזקו |
| טעם | - |

**סיפא:** "נשברה כדו" עד "פטור":

כותרת: "נשברה כדו ברשות הרבים".

|  |  |  |
| --- | --- | --- |
| אומר | תנא | רבי יהודה |
| מקרה | נשברה כדו ברשות הרבים והוחלק אחד במי הכד או שלקה בחרסיו |
| דין | חייב | במתכוון – חייבבאינו מתכוון – פטור |
| טעם | - | - |

**משנה ב**

כותרת: נזק בעקבות פעולות היחיד שנעשות ברשות הרבים

הסבר המשנה ברצף:

**השופך מים ברשות הרבים.** אדם ששופך מים במקום שרבים מהלכים בו: **והוזק בהן אחר.** ובגללם נגרם נזק לאדם אחר: **חייב בנזקו.** המזיק חייב לשלם לניזוק:

**המצניע את הקוץ.** אדם שמחביא קוץ ברשות הרבים, ולא כיסה אותו כראוי: **ואת הזכוכית.** או שמחביא זכוכית בצורה כזו: **והגודר את גדרו בקוצים.** אדם שהקיף בקוצים את הגדר שבנה, והקוצים הללו בלטו לתוך רשות הרבים: **וגדר שנפל לרשות הרבים.** גדר של היחיד שנפל לרשות הרבים, והוא לא הפקיר אותה (שבמצב כזה הגדר נחשבת כשייכת לו): **חייב בנזקן.** חייב לשלם לנפגעים מהם (=מהקוץ, מהזכוכית, מהקוצים של הגדר וממפולת הגדר).

כותרת: נזק בעקבות פעולות היחיד שנעשות ברשות הרבים.

**רישא:** "השופך מים" עד "חייב בנזקו".

כותרת: "השופך מים ברשות הרבים".

|  |  |
| --- | --- |
| אומר | תנא |
| מקרה | השופך מים ברשות הרבים והוזק בהן אחר |
| דין | חייב בנזקו |
| טעם | - |

**סיפא:** "המצניע" עד "חייב בנזקן".

כותרת: "המצניע את הקוץ".

|  |  |
| --- | --- |
| אומר | תנא |
| מקרה | המצניע את הקוץ, ואת הזכוכית, והגודר את גדרו בקוצים, וגדר שנפל לרשות הרבים |
| דין | חייב בנזקן |
| טעם | - |

**משנה ג**

כותרת: נזקים ברשות הרבים מאַשפת (מלשון "אשפה") היחיד

מושגים:

* **זבלים:** זיבול השדות – טיפוח השדות.
* **מקלקלין:** מלכלכים, מציבים מכשולים.

הסבר המשנה ברצף:

**המוציא את תבנו ואת קשו לרשות הרבים.** אדם שמוציא את התבן או הקש ששייכים לו אל רשות הרבים: **לזבלים.** כדי שיירקבו וישמשו לצורך זיבול השדות: **והוזק בהן אחר.** ובגללם נגרם נזק לאדם אחר: **חייב בנזקו.** בעל התבן או הקש חייב לשלם לאדם הנוסף פיצוי על הנזק שנגרם לו: **וכל הקודם בהן זכה.** ועוד, חכמים גם קנסו את מוציא התבן והקש, שכל מי שיבוא וייקח מהתבן או הקש הללו יזכה בהן לעצמו:

**רבן שמעון בן גמליאל אומר,**

**כל המקלקלין ברשות הרבים.** כל המניח את חפציו באופן שהם "מקלקלין" ומפריעים להליכה החופשית של שאר בני אדם ברשות הרבים: **והזיקו.** והחפצים הללו גרמו נזק לעוברים ושבים: **חייבין לשלם.** מניחי החפצים חייבים לשלם פיצוי לנפגעים: **וכל הקודם בהן זכה.** ועוד, חכמים גם קנסו את מניחי החפצים, שכל מי שיבוא וייקח מהחפצים הללו יזכה בהן לעצמו:

**ההופך את הגלל ברשות הרבים.** אדם שהופך את צואת הבהמה ברשות הרבים כדי לעשות בה סימן של שייכות לעצמו: **והוזק בהן אחר**. ובגלל צואה זו נגרם נזק לאדם אחר: **חייב בנזקו**. האדם שהפך את הגלל חייב לשלם על הנזק שנגרם:

כותרת: נזקים ברשות הרבים.

**רישא:** "המוציא" עד "זכה".

כותרת: "המוציא את תבנו ואת קשו לרשות הרבים לזבלים".

1)

|  |  |
| --- | --- |
| אומר | תנא |
| מקרה | והוזק בהן אחר |
| דין | חייב בנזקו |
| טעם | - |

2)

|  |  |
| --- | --- |
| אומר | תנא |
| מקרה | וכל הקודם בהן |
| דין | זכה |
| טעם | - |

**מציעא:** "רבן שמעון" עד "זכה".

כותרת: "כל המקלקלין ברשות הרבים".

1)

|  |  |
| --- | --- |
| אומר | רבן שמעון בן גמליאל |
| מקרה | והזיקו |
| דין | חייבין לשלם |
| טעם | - |

2)

|  |  |
| --- | --- |
| אומר | רבן שמעון בן גמליאל |
| מקרה | וכל הקודם בהן |
| דין | זכה |
| טעם | - |

**סיפא:** "ההופך" עד "חייב בנזקו".

כותרת: "ההופך את הגלל ברשות הרבים".

|  |  |
| --- | --- |
| אומר | תנא |
| מקרה | והוזק בהן אחר |
| דין | חייב בנזקו |
| טעם | - |

**משנה ד**

כותרת: היתקלות אדם באדם אחר שהלך לפניו

הסבר המשנה ברצף:

**שני קדרין.** שני אנשים שמקצועם הוא יוצרי קדירות מחרס: **שהיו מהלכין זה אחר זה.** שהיו הולכים בדרך כשהראשון מלפנים והשני אחריו: **ונתקל הראשון ונפל.** האדם שהלך מלפנים נתקל בדבר-מה ונפל: **ונתקל השני בראשון.** כתוצאה מנפילתו של האדם שהלך מלפנים, נתקל בו האדם שהלך מאחור: **הראשון חייב בנזקי שני.** האדם שהלך מלפנים חייב לשלם פיצוי לאדם שנתקל בו מאחור, אבל זאת רק בתנאי שהאדם שהלך מלפנים היה מסוגל לקום ולא עשה זאת. אם הוא לא היה מסוגל לקום בכוחות עצמו – אינו חייב לשלם לחברו.

כותרת: היתקלות אדם באדם אחר שהלך לפניו

**רישא:** "שני קדרין" עד "בנזקי שני" (כל המשנה).

כותרת: "שני קדרין שהיו מהלכין זה אחר זה".

|  |  |
| --- | --- |
| אומר | תנא |
| מקרה | ונתקל הראשון ונפך, ונתקל השני בראשון |
| דין | הראשון חייב בנזקי שני |
| טעם | - |

**פרק ח**

**משנה א**

כותרת: סוגי הפיצויים שאדם המכה את חברו ופוצע אותו צריך לשלם לו

מושגים:

* **נזק, צער, שבת, בושת, ריפוי:** סוגי הפיצויים שהפוגע בחברו חייב לשלם לו.
* **משום:** בגלל.
* **רואין אותו:** מגדירים אותו (מבחינה כספית).

הסבר המשנה ברצף:

**החובל בחברו**. אדם שמכה את חברו ופוצע אותו: **חייב עליו.** חייב לשלם לו פיצוי בשל העובדה שפגע בו: **משום חמישה דברים.** בגלל חמישה דברים (המפורטים כעת): **בנזק.** הפוצע משלם לחברו פיצוי בגלל שהזיק לו, ומפאת הפגיעה בו הוא גרם לירידה בערכו הכספי (ראו הסבר בהמשך): **בצער.** משלם לו פיצוי שני בגלל הצער שגרם לו כשפצע אותו: **בריפוי.** משלם לו פיצוי שלישי – הוצאות הטיפולים הרפואיים והתרופות שהנפגע צריך לקבל בעקבות פציעתו: **בשבת**. משלם לו פיצוי רביעי, על העובדה שבעקבות פציעתו הוא לא מסוגל ללעבוד בעבודתו: **ובבושת.** משלם לו פיצוי חמישי – בגלל הבושה שגרם לחברו על שפצע אותו:

**בנזק כיצד.** כיצד מעריכים כמה דמי הנזק שהפוגע חייב לשלם: **סימא את עינו.** עיוור אותו בעין אחת: **קטע את ידו.** או שחתך אחת מידיו: **שיבר את רגלו.** או ששבר לחברו אחת מרגליו: **רואין אותו.** מגדירים אותו: **כאילו הוא עבד נמכר בשוק.** כאילו הנפגע הוא עבד שנמכר בשוק: **ושמין.** ומעריכים מבחינה כספית: **כמה היה יפה וכמה הוא יפה.** כמה הנפגע היה שווה לפני הפגיעה וכמה הוא שווה כעת, לאחר הפגיעה:

**צער.** כיצד מעריכים כמה דמי הצער שהפוגע חייב לשלם: **כואו.** עשה לו כוויה: **בשפוד או במסמר.** בשיפוד או במסמר מלובנים (=שהולהטו באש): **ואפילו על ציפורנו.** אפילו אם הפוגע עשה לחברו כוויה על הציפורן שלו: **מקום שאינו עושה חבורה.** מקום שלא משאיר סימן כלשהו כתוצאה מהכוויה (="נזק"), אלא רק גורם צער לנפגע: **אומדין.** עושים סקר בקרב כמה אנשים: **כמה אדם כיוצא בזה.** כמה אדם ברמתו, באופיו ובבריאותו של הנפגע: **רוצה ליטול להיות מצטער כך.** יהיה מוכן לקבל כסף כדי להצטער בדיוק באותו הצער של הנפגע:

**ריפוי.** כיצד מתבטא תשלום הריפוי שהפוגע בחברו חייב לשלם לו: **הכהו חייב לרפאותו.** אם הכה ופצע את חברו – הוא חייב לשלם לו את הוצאות הריפוי, כלומר את התשלומים לרופא המטפל (או לרופאים המטפלים) ואת תשלומי התרופות שעליו לקבל: **עלו בו צמחים.** צצו בו שלפוחיות: **אם מחמת המכה חייב**. אם צצו בו שלפוחיות כתוצאה מהמכָּה – חייב הפוצע לשלם לו את הוצאות הריפוי: **שלא מחמת המכה פטור.** אם השלפוחיות צצו בו ללא קשר לפציעה (לדוגמה, אם היה זה זמן רב לאחר שהנפגע נרפא) – הפוצע אינו צריך לשלם לנפצע את הוצאות הריפוי: **חיתה ונסתרה, חיתה ונסתרה.** המכה נרפאה, ושוב נפתחה, שוב נרפאה ושוב נפתחה: **חייב לרפאותו.** חייב לשלם לו את הוצאות הריפוי: **חיתה כל צרכה.** נרפאה המכה לגמרי: **אינו חייב לרפאותו.** אם לאחר זמן שוב נפתחה המכה – הפוגע אינו חייב לשלם לנפגע הוצאות ריפוי:

**שבת.** כיצד מעריכים את דמי ה"שבת" שעל הפוגע לשלם לנפגע: **רואין אותו.** מגדירים אותו: **כאילו הוא שומר קישואין.** כאילו הוא משגיח על קישואים בשוק כדי שלא יירקבו. זוהי מלאכה קלה מאוד שכל אדם יכול לעשותה, אבל מכיון שעתה הוא פצוע – אפילו מלאכה קלה כזאת הוא לא יכול לעשות, ועל הפוגע לשלם לנפגע דמי תשלום "שבת" כאילו היה שומר קישואים: **שכבר נתן לו דמי ידו ודמי רגלו.** מכיון שהנפגע כבר קיבל חלק ממה שהפסיד בעקבות ביטול מלאכתו, במסגרת תשלום ה"נזק", את דמי ה"שבת" הוא מקבל כאילו היה שומר קישואים. חשוב להדגיש: כל זאת נכון כאשר לנפגע אין תחום התמחות מסוים. אם היה לו תחום התמחות – לדוגמה, סנדלר – והוא לא יכול לעסוק בו בגלל המכה שקיבל (למשל, הפוגע קטע את ידו), במקרה כזה ישלם הפוגע לנפגע את דמי ה"שבת" כפי שיעור ההפסד המקורי שלו ממלאכתו:

**בושת.** כיצד מעריכים כמה דמי הבושת שהפוגע חייב לשלם לנפגע: **הכל לפי המבייש והמתבייש.** אם הפוגע (=המבייש) הוא אדם פשוט והנפגע (=המתבייש) אדם חשוב – הבושת שהפוגע מבייש קשה יותר לנפגע: **המבייש ארת הערום.** אין הכוונה ערום ממש, אלא שהרוח הגביהה מעט את בגדיו, ובא הפוגע וחשף את כל גופו של הנפגע: **המבייש את הסומא.** אדם שמבייש את העיוור. ולמרות שהעיוור לא רואה במה הפוגע מבייש אותו, בכל מקרה הוא מרגיש בה: **והמבייש את הישן.** אפילו שהוא לא הרגיש שהפוגע בייש אותו אלא רק כשהתעורר משנתו: **חייב.** הפוגע (כלומר, המבייש) חייב לשלם דמי בושת לנפגע (=למתבייש): **וישן שבייש.** אדם שבייש את חברו מתוך שינה: **פטור.** הישן אינו חייב לשלם דמי בושת, משום שדמי בושת משולמים רק במקרה שהבושה היתה בכוונה תחילה: **נפל מן הגג והזיק ובייש.** אדם נפל מגג, גרם נזק לאדם אחר ובייש אותו: **חייב על הנזק**. המזיק חייב לשלם את דמי ה"נזק", למרות שלא התכוון כלל להזיק: **ופטור על הבושת.** פטור מלשלם את דמי ה"בושת": **שנאמר "ושלחה ידה והחזיקה במבושיו".** "שנאמר" היא מילה שבאה לפני ציטוט פסוק מהתנ"ך, והפסוק המובא כאן מתאר פעולה שנעשתה בכוונה תחילה: **אינו חייב על הבושת עד שיהא מתכוון.** אדם חייב לשלם דמי "בושת" אך ורק אם התכוון לבייש את חברו. אולם אם הזיק לו ולא התכוון לביישו – אינו חייב לשלם לו דמי "בושת":

כותרת: סוגי הפיצויים שאדם המכה את חברו ופוצע אותו צריך לשלם לו

**רישא:** "החובל" עד "חמישה דברים".

כותרת: "החובל בחברו".

|  |  |
| --- | --- |
| אומר | תנא |
| מקרה | החובל בחברו |
| דין | חייב עליו משום חמישה דברים |
| טעם | - |

**מציעא 1:** "בנזק" עד "יפה".

כותרת: "בנזק כיצד".

|  |  |
| --- | --- |
| אומר | תנא |
| מקרה | סימא את עינו, קטע את ידו, שיבר את רגלו (הערה: כל אחד יכול להיות מקרה בפני עצמו) |
| דין | רואין אותו כאילו הוא עבד נמכר בשוק ושמין כמה היה יפה וכמה הוא יפה |
| טעם | - |

**מציעא 2:** "צער" עד "כך".

כותרת: "צער".

|  |  |
| --- | --- |
| אומר | תנא |
| מקרה | כואו בשפוד או במסמר, ואפילו על ציפורנו, מקום שאינו עושה חבורה |
| דין | אומדין כמה אדם כיוצא בזה רוצה ליטול להיות מצוטער כך |
| טעם | - |

**מציעא 3:** "ריפוי" עד "אינו חייב לרפאותו".

כותרת: "ריפוי".

1)

|  |  |
| --- | --- |
| אומר | תנא |
| מקרה | הכהו |
| דין | חייב לרפאותו |
| טעם | - |

2)

|  |  |
| --- | --- |
| אומר | תנא |
| מקרה | עלו בו צמחים |
| דין | אם מחמת המכה – חייבשלא מחמת המכה – פטור |
| טעם | - |

3)

|  |  |
| --- | --- |
| אומר | תנא |
| מקרה | חיתה ונסתרה, חיתה ונסתרה |
| דין | חייב לרפאותו |
| טעם | - |

4)

|  |  |
| --- | --- |
| אומר | תנא |
| מקרה | חיתה כל צרכה |
| דין | אינו חייב לרפאותו |
| טעם | - |

**מציעא 4:** "שבת" עד "רגלו".

כותרת: "שבת".

|  |  |
| --- | --- |
| אומר | תנא |
| מקרה | שבת |
| דין | רואין אותו כאילו הוא שומר קישואין |
| טעם | שכבר נתן לו דמי ידו ודמי רגלו |

**סיפא:** "בושת" עד "מתכוון".

כותרת: "בושת".

1)

|  |  |
| --- | --- |
| אומר | תנא |
| מקרה | בושת |
| דין | הכל לפי המבייש והמתבייש |
| טעם | - |

2)

|  |  |
| --- | --- |
| אומר | תנא |
| מקרה | המבייש את הערום, המבייש את הסומא, והמבייש את הישן (הערה: כל אחד יכול להיות מקרה בפני עצמו) |
| דין | חייב |
| טעם | - |

3)

|  |  |
| --- | --- |
| אומר | תנא |
| מקרה | וישן שבייש |
| דין | פטור |
| טעם | - |

4)

|  |  |
| --- | --- |
| אומר | תנא |
| מקרה | נפל מן הגג והזיק ובייש |
| דין | חייב על הנזקופטור על הבושת |
| טעם | שנאמר: "ושלחה ידה והחזיקה במבושיו" – אינו חייב על הבושת עד שיהא מתכוון |

**משנה ו**

כותרת: סוגי פגיעות של אדם בחברו ותשלומי הבושת בגינם

מושגים:

* **סלע, מנה, זוז, איסר:** ערכים של כסף.
* **זה הכלל:** פתיחה להבאת כלל.

הסבר המשנה ברצף:

**התוקע לחברו.** המכה את חברו באגרוף: **נותן לו סלע.** משלם לו ערך כספי שנקרא "סלע". התוקע משלם לחברו סלע אחד: **רבי יהודה אומר משום רבי יוסי הגלילי – מנה.** רבי יהודה אומר משמו של ר' יוסי הגלילי, שהתוקע לא משלם לחברו סלע אלא מנה, שזהו ערך כספי גדול יותר: **סטרו.** נתן לו סטירה על לחיו: **נותן לו מאתיים זוז.** המכה משלם לחברו ערך כספי בסך מאתיים זוז: **לאחר ידו.** נתן לחברו סטירה על לחיו באמצעות גב כף היד שלו: **נותן לו ארבע מאות זוז.** משלם לו ארבע מאות זוז, משום שסטירה כזו מבזה מאוד את הנפגע: **צרם באזנו.** משך באוזנו או פגם בה: **תלש בשערו.** תלש משערו של חברו: **רקק והגיע בו רוקו.** ירק על חברו והרוק פגע בו: **העביר טליתו ממנו.** הפשיט מעליו את בגדו העליון ("טלית" הכוונה לבגד עליון): **פרע ראש האשה בשוק.** גילה את שערה של אשה במקום שמצויים בו אנשים רבים: **נותן ארבע מאות זוז.** בכל אחד מהמקרים הללו חייב הפוגע לשלם לנפגע ארבע מאות זוז: **זה הכלל.** פתיחה להבאת כלל: **הכל לפי כבודו.** הפיצויים לאדם הנפגע נקבעים על פי סוג המכה שהוא מקבל, ועל פי חשיבותו ומעמדו של הנפגע. כלומר, אם הוא ספג מכה במקום שהתשלום על כך גבוה – אם הוא אדם פשוט או פחות-ערך, פוחתים לו מהתשלום בהתאם למעמדו:

**אמר רבי עקיבא, אפילו עניים שבישראל רואין אותם כאילו הם בני חורין שירדו מנכסיהם.** רבי עקיבא חולק על התנא שאמר את הדעה הקודמת, וסובר שלא יתכן להעריך פיצויים לנפגע על-פי חשיבותו ומעמדו. לדעתו, יש להתייחס לכל עני בישראל כאילו היה בעל מעמד שירד מנכסיו (=הפך להיות עני): **שהם.** מפני שהם: **בני אברהם יצחק ויעקב.** שהיו בעלי מעמד חשוב במיוחד בעיני הקב"ה:

**ומעשה באחד שפרע ראש האשה בשוק.** לחיזוק דעת רבי עקיבא מביאה המשנה סיפור על אדם שגילה את שערה של האשה בשוק (=במקום שמצויים בו אנשים רבים): **באת לפני רבי עקיבא.** באה האשה לרבי עקיבא כדי להתלונן בפניו: **וחייבו ליתן לה ארבע מאות זוז.** ורבי עקיבא חייב את הפוגע לשלם לאשה ארבע מאות זוז: **אמר לו, רבי, תן לי זמן.** הפוגע ביקש מרבי עקיבא שייתן לו אורכה של זמן לשלם: **ונתן לו זמן.** ורבי עקיבא הסכים לכך. אלא שהפוגע ניצל את לרעה האורכה שקיבל: **שמרה עומדת על פתח חצרה.** הפוגע המתין לה עד שראה אותה עומדת בפתח חצר ביתה: **ושבר את הכד בפניה, ובו כאיסר שמן.** הפוגע המתין לה עם כד שהכיל מעט שמן – במחיר של איסר אחד (=סוג של מטבע): **גילתה את ראשה.** הורידה את כיסוי הראש שלה וחשפה את שערה: **והיתה מטפחת.** ספגה את השמן בכף ידה: **ומנחת ידה על ראשה.** ומעבירה את כף ידה – הספוגה בשמן – על שערה, כדי לסוך אותו בשמן: **העמיד עליה עדים.** הפוגע דאג להביא עדים שייראו כיצד היא נוהגת עם השמן: **ובא לפני רבי עקיבא.** ויחד עם העדים הללו בא לרבי עקיבא וסיפר לו מה קרה: **אמר לו, רבי, לזו אני נותן ארבע מאות זוז.** לאחר שסיפר מה קרה, שאל הפוגע את רבי עקיבא: "רבי, האם לאשה הזאת, שמבזה כך את עצמה, אני מחוייב לשלם ארבע מאות זוז? תראה איך היא מתנהגת!": **אמר לו.** רבי עקיבא אמר לפוגע: **לא אמרת כלום.** טענתך אינה טענה. זה לא משנה איך היא מתנהגת: **החובל בעצמו, אף על פי שאינו רשאי, פטור.** הסיבה לכך היא שאדם הפוגע בעצמו – למרות שאין לו רשות לעשות זאת – פטור מעונש על ידי בית דין בגין כך: **אחרים שחבלו בו, חייבין.** אבל לעומת זאת, אחרים שפגעו באותו אדם – חייבים להיענש על ידי בית דין. כלומר, הפוגע באשה במקרה שלנו חייב להיענש על ידי בית דין על מעשיו:

**והקוצץ נטיעותיו.** אדם שחותך עצי פרי שנטע: **אף על פי שאינו רשאי.** למרות שאין לו רשות לעשות זאת, בגלל איסור "בל תשחית": **פטור.** הוא אינו נענש על ידי בית דין, משום שזה שייך לו והוא יכול לטעון שעשה זאת לטובתו שלו: **אחרים שקצצו את נטיעותיו, חייבים.** אבל לעומת זאת, אדם אחר שחתך את עצי הפרי של חברו – חייב להיענש על ידי בית דין, משום שהשחית דבר שלא שייך לו:

כותרת: סוגי פגיעות של אדם בחברו ותשלומי הבושת בגינם

**רישא:** "התוקע" עד "חייבים" (כל המשנה).

1)

|  |  |  |
| --- | --- | --- |
| אומר | תנא | רבי יהודה משום רבי יוסי הגלילי |
| מקרה | התוקע לחברו |
| דין | נותן לו סלע | מנה |
| טעם | - | - |

2)

|  |  |
| --- | --- |
| אומר | תנא |
| מקרה | סטרו |
| דין | נותן לו מאתיים זוז |
| טעם | - |

3)

|  |  |
| --- | --- |
| אומר | תנא |
| מקרה | לאחר ידו |
| דין | נותן לו ארבע מאות זוז |
| טעם | - |

4)

|  |  |
| --- | --- |
| אומר | תנא |
| מקרה | צרם באוזנו, תלש בשערו, רקק והגיע בו רוקו, העביר טליתו ממנו, פרע ראש האשה בשוק |
| דין | נותן ארבע מאות זוז |
| טעם | - |

5)

|  |  |
| --- | --- |
| אומר | רבי עקיבא |
| מקרה | החובל בעצמו, אף על פי שאינו רשאי | אחרים שחבלו בו |
| דין | פטור | חייבין |
| טעם | - | - |

6)

|  |  |
| --- | --- |
| אומר | רבי עקיבא |
| מקרה | והקוצץ נטיעותיו, אף על פי שאינו רשאי | אחרים שקצצו את נטיעותיו |
| דין | פטור | חייבים |
| טעם | - | - |

**משנה ז**

כותרת: חובת הפוגע לבקש מחילה מהנפגע, ודיני אדם הפוגע בחברו לבקשתו שלו

הסבר המשנה ברצף:

**אף על פי שהוא נותן לו.** אף על פי שהפוגע משלם לנפגע את חמשת סוגי הפיצויים (=נזק, צער, ריפוי, שבת ובושת): **אין נמחל לו עד שיבקש ממנו.** החטא שחטא הפוגע אינו נמחל לו עד שיבקש מהנפגע מחילה על מעשהו כלפיו: **שנאמר, "ועתה השב אשת" וגו'.** התנא במשנתנו מביא לכך הוכחה מפסוק, שאומר: "ועתה השב אשת האיש כי נביא הוא, ויתפלל בעדך וחיה" (בראשית כ, ז) – שממנו הוא לומד שאבימלך ביקש מאברהם שימחל (=שיסלח) לו ויתפלל בעדו: **ומנין של יהא המוחל אכזרי.** ומהיכן אנו למדים שאסור למוחל להיות אכזרי והוא צריך למחול? **שנאמר, "ויתפלל אברהם אל הא-להים וירפא א-להים את אבימלך" וגו'.** הדוגמה מובאת מאותו סיפור עצמו, בפס' יז, שבה מסופר לנו שאברהם מחל לאבימלך והתפלל בעדו: **האומר.** אדם שאומר לחברו: **סמא את עיני, קטע את ידי, שבור את רגלי.** עַוֵּר את עיני, חתוך את ידי, שבור את רגלי (כל אחת מהפעולות הללו): **חייב.** וחברו אכן מילא את בקשתו – החבר חייב לשלם לו את כל חמשת סוגי הפיצויים. הסיבה לכך היא שבאופן כללי אדם לא רוצה שיפגעו בגופו: **על מנת לפטור.** המבקש אומר לפוגע – עשה מה שביקשתי ותהיה פטור מלשלם לי פיצויים: **חייב**. אפילו במקרה כזה חייב הפוגע לשלם, משום שבדרך כלל בני האדם לא סולחים על על צער שהם מרגישים בגופם: **קרע את כסותי, שבור את כדי.** אם אדם אומר לחברו, קרע את הבגד שלי, שבור את הכד שלי (כל אחת מהפעולות הללו): **חייב**. וחברו עשה כבקשתו – החבר חייב לשלם לו: **על מנת לפטור, פטור.** אם המבקש אומר לחברו, עשה מה שביקשתי ותהיה פטור מלשלם לי – במקרה כזה החבר פטור, משום שעל נזק לרכושו יכול האדם לסלוח, בניגוד לנזק בגופו: **עשה כן לאיש פלוני.** אם אדם אומר לחברו, "עשֵׂה נזק למישהו מסוים": **על מנת לפטור.** אם השולח אומר לשליח, עשה מה שביקשתי ותהיה פטור מלשלם לו (=לאותו אדם): **חייב, בין בגופו בין בממונו.** חייב השליח לשלם לנפגע, בין אם הוא פוגע בגופו ובין אם הוא פוגע בממונו.

כותרת: חובת הפוגע לבקש מחילה מהנפע, ודיני אדם הפוגע בחברו לבקשתו שלו

**רישא:** "אף על פי" עד "אבימלך וגו'".

**סיפא:** "האומר" עד "בממונו".

1)

|  |  |
| --- | --- |
| אומר | תנא |
| מקרה | האומר סמא את עיני, קטע את ידי, שבור את רגלי (כל אחת מהפעולות הללו) |
| דין | חייבעל מנת לפטור – חייב |
| טעם | - |

2)

|  |  |
| --- | --- |
| אומר | תנא |
| מקרה | קרע את כסותי, שבור את כדי (כל אחת מהפעולות הללו) |
| דין | חייבעל מנת לפטור – פטור |
| טעם | - |

3)

|  |  |
| --- | --- |
| אומר | תנא |
| מקרה | עשה כן לאיש פלוני |
| דין | על מנת לפטור – חייב, בן בגופו בין בממונו |
| טעם | - |

**מסכת פסחים**

**פרק א**

**משנה א**

כותרת: זמן בדיקת חמץ והיכן בודקים חמץ

מושגים:

* **אור ל{תאריך מסוים}:** הלילה שלפני אותו תאריך.
* **בודקין את החמץ:** בודקים את המקומות שעלול להיות בהם חמץ.
* **חמץ – הגדרה כללית:** קמח ומים בערבוביה שנשארים במצב ללא תנועה במשך 18 דקות בתנאים רגילים.

הסבר המשנה ברצף:

**אור לארבעה עשר.** הלילה שלפני תאריך י"ד בחודש. במקרה שלנו מדובר בלילה שלפני ארבעה עשר בניסן (=י"ג בערב): **בודקין.** בודקים. לעיתים מתחלפות במשנה אותיות מ' ו-נ' סופיות: **את החמץ.** את המקומות שיש בהם חשש (=שעלול להיות בהם) חמץ: **לאור הנר.** על ידי אור של נר: **כל מקום שאין מכניסין בו חמץ.** כל מקום שלא מכניסים לתוכו חמץ במשך כל השנה: **אין צריך בדיקה.** לא צריך לבדוק אם יש בו חמץ:

**ולמה אמרו.** חכמים, במשנה אחרת: **שתי שורות במרתף.** כאן מובאת, לכאורה, רְאָיָה (=הוכחה) שגם במקומות שלא מכניסים בהם חמץ צריך לבדוק. מדוע אמרו חכמים שצריך לבדוק שתי שורות במרתף של יין, והרי לא מכניסים לשם חמץ?: **מקום שמכניסין בו חמץ.** מדובר רק במרתף שמכניסים לתוכו חמץ במשך כל השנה. לדוגמה – אדם שנכנס למרתף היין שלו כשהוא אוכל פרוסת לחם, וכך הוא נוהג מדי פעם בפעם, הוא חייב לבדוק אם יש חמץ במרתף הזה: **בית שמאי אומרים, שתי שורות על פני כל המרתף.** מרתף יין הוא בדרך כלל גדול ורחב מאוד, ואי אפשר לבדוק חמץ לכל אורכו ורוחבו. לכן יש לבדוק רק אזור מסוים בו, וקיימת מחלוקת בין בית שמאי ובית הלל כיצד בודקיןם חמץ במרתף. לדעת בית שמאי – צריך לבדוק שתי סדרות של שורות, אחת לאורך המרתף ואחת לרוחבו (הסתכלו בציור בעמוד הבא): **ובית הלל אומרים, שתי שורות החיצונות שהן העליונות.** לדעת בית הלל – צריך לבדוק את שתי הסדרות העליונות (הסתכלו בציור בעמוד הבא):